న్యూఢిల్లీ: కేంద్ర ప్రభుత్వం తీసుకున్న పెద్ద నోట్ల రద్దు, వస్తుసేవల పన్ను (జీఎస్టీ) నిర్ణయంపై ప్రధాని నరేంద్ర మోదీ పెదవి విప్పారు. ఆర్థిక వ్యవస్థ మందగమనంపై వస్తున్న విమర్శలను దీటుగా తిప్పికొట్టారు. దేశ ఆర్థిక వ్యవస్థ బలోపేతానికి తమ ప్రభుత్వం చాలా చేస్తోందని చెప్పారు. పెద్ద నోట్ల రద్దు, జీఎస్టీ నిర్ణయం సరైన దిశగా తీసుకున్న సరైన చర్యగా ఆయన అభివర్ణించారు. తాము కార్పొరేట్ నిబంధనలను పాటిస్తున్నామని కుండబద్ధలు కొట్టారు. ఐసీఎస్ఐ గోల్డెన్ జూబ్లీ ఇయర్ సందర్భంగా బుధవారంనాడు కంపెనీ సెక్రటరీల సమావేశంలో మోదీ మాట్లాడారు. ఆర్థిక వ్యవస్థ దిగజారిందంటూ కొందరు చంకలు గుద్దుకుంటున్నారని, నెగిటివ్ ప్రచారం చేస్తున్నారని విపక్షాలపై ఆయన విరుచుకుపడ్డారు. జీడీపీ 5.7 శాతానికి తగ్గడం ఇది మొదటిసారి కాదని చెప్పారు. గత యూపీఏ హయాంలో ఎనిమిది సార్లు జీడీపీ 5.7 శాతం, అంతకంటే కూడా తగ్గిందని ఆయన గుర్తు చేసారు. జీడిపీ మందగమనంపై ఆందోళన పడాల్సిన అవసరం లేదన్నారు. ఆర్థిక వృద్ధిని పరుగులు తీయించడానికి చేయాల్సిందంతా చేస్తామని చెప్పారు. ఆందోళన పడాల్సిన అవసరం లేదన్నారు. నోట్ల రద్దు నిర్ణయం తర్వాత క్యాష్ టు జీడీపీ రేషియో 9 శాతం ఉందని, 2016 నవంబర్ 8కి ముందు అది 12 శాతంగా ఉన్నట్టు మోదీ చెప్పారు. విదేశీ ప్రత్యక్ష పెట్టుబడుల విషయంలో తాము రికార్డు సృష్టించామని అన్నారు. ధైర్యంగా నిర్ణయాలు తీసుకోవడానికి తమ ప్రభుత్వం వెనుకాడదని అన్నారు. దేశాన్ని అత్యున్నత స్థాయికి తీసుకువెళ్లడానికి కట్టుబడి ఉన్నామని చెప్పారు. నిజాయితీ కలిగిన పౌరుల ప్రయోజనాల పరిరక్షణకు ఎలాంటి ఢోకా లేదన్నారు. 'న్యూ ఇండియా' రూపకల్పనలో అవినీతికి ఎలాంటి తావూ లేకుండా చేస్తామని తెలిపారు. గత మూడేళ్లలో 1500 రోడ్లు నిర్మించామని, ప్రతిచోటా నిర్మాణ పనులను వేగవంతం చేశామన్నారు. 2,600 కిలోమీటర్ల మేర రైల్వే లైన్లను పొడిగించామని చెప్పారు.
newdhilly: kendra prabhutvam teesukunna pedda notla raddu, vastusevala pannu (gst) nirnayampai pradhaani narendra modii pedavi vippaaru. aardhika vyavastha mandagamanampai vastunna vimarsalanu deetugaa tippikottaaru. desha aardhika vyavastha balopetaniki tama prabhutvam chala chestondani cheppaaru. pedda notla raddu, gst nirnayam saraina disagaa teesukunna saraina charyaga aayana abhivarninchaaru. taamu carporate nibandhanalanu paatistunnaamani kundabaddhalu kottaru. icsi golden jubley ier sandarbhamgaa budhavaaramnaadu company secrataryla samavesamlo modii matladaru. aardhika vyavastha digajaarindantuu kondaru chankalu guddukuntunnarani, negitive prachaaram chestunnarani vipakshaalapai aayana viruchukupaddaaru. gdp 5.7 saataaniki taggadam idhi modatisaari kaadani cheppaaru. gatha upa hayamlo enimidi saarlu gdp 5.7 saatam, antakante kuudaa taggindani aayana gurtu chesaru. jeedipy mandagamanampai aandolana padaalsina avasaram ledannaru. aardhika vruddhini parugulu teeyinchadaaniki cheyalsindanta chestamani cheppaaru. aandolana padaalsina avasaram ledannaru. notla raddu nirnayam tarvaata kyash tu gdp rashio 9 saatam undani, 2016 navambar 8ki mundu adhi 12 saatamgaa unnattu modii cheppaaru. videshee pratyaksha pettubadula vishayamlo taamu rikaardu srushtinchaamani annaru. dhairyamgaa nirnayaalu teesukoovadaaniki tama prabhutvam venukaadadani annaru. deshaanni atyunnata sthaayiki teesukuvelladaaniki kattubadi unnaamani cheppaaru. nijaayitii kaligina pourula prayojanaala parirakshanaku elanti dhoka ledannaru. 'nyoo india' roopakalpanalo avineetiki elanti taavuu lekunda chestamani telipaaru. gatha moodellalo 1500 rodlu nirminchaamani, pratichota nirmaana panulanu vegavantam chesamannaru. 2,600 kilometerla mera railve lainlanu podiginchaamani cheppaaru.